Държавен вестник, бр. 6, 2017 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  6
(2) Застрахователите, получили лиценз за 
извършване на дейност по животозастрахова­
не, попълват частта от отчета за печалбите и 
загубите, представена в раздел II „Технически 
отчет – животозастраховане“ .
(3) Застрахователите, получили лиценз за 
извършване на дейност по общо застраховане 
и по животозастраховане, попълват частите 
от отчета за печалбите и загубите, предста­
вени в раздел I „Технически отчет – общо 
застраховане“ и в раздел II „Технически 
отчет – животозастраховане“.
(4) Застрахователите по ал. 1, 2 и 3 по­
пълват и частта от отчета за печалбите и 
загубите, представена в раздел III „Нетехни­
чески отчет“.
Структура на отчета за печалбите и загубите
Чл. 38. (1) Отчетът за печалбите и загу­
бите съдържа систематизирана счетоводна 
информация по групи, статии и подстатии 
съгласно схемата, представена в приложение 
№ 1.2, и съобразно специалните изисквания 
към тях.
(2) Позициите в отчета за печалбите и 
загубите се означават, както следва: групи­
те – с римски цифри, статиите – с арабски 
цифри, а подстатиите – с малки букви.
Раздел ІІ
Специални изисквания към някои позиции 
на отчета за финансовото състояние
Представяне на движението на определени 
групи активи
Чл. 39. Движението на активите, предста­
вени в раздел А и групи Б.I и Б.II от отчета 
за финансовото състояние, се посочва в 
приложение № 1.3.
Изисквания към статия Б.III.2 от актива на 
отчета за финансовото състояние
Чл. 40. (1) Статия Б.III.2 от актива на 
отчета за финансовото състояние включва 
прехвърляеми дългови ценни книжа и други 
ценни книжа с фиксиран доход, издадени от 
кредитни институции, търговски дружества 
или от държавата, или от общините, при ус­
ловие че не са включени в статии Б.II.2 или 
Б.II.4 от актива на отчета за финансовото 
състояние. 
(2) Ценни книжа, носещи лихвен доход, 
който зависи от специфични фактори, като 
например лихвеният процент на междубан­
ковия пазар, се класифицират и представят 
като дългови ценни книжа и други ценни 
книжа с фиксиран доход. 
(3) Ценните книжа по ал. 1 се представят 
ведно с натрупания лихвен доход.
Изисквания към статия Б.III.3 от актива на 
отчета за финансовото състояние
Чл. 41. Статия Б.III.3 от актива на отчета 
за финансовото състояние включва дялове, 
държани от застраховател в съвместни ин­
вестиционни пулове, създадени от няколко 
предприятия или пенсионни фонда, управле­
нието на които е било възложено на едно 
от тези лица. 
Изисквания към статии Б.III.4 и Б.ІІІ.5 от 
актива на отчета за финансовото състояние
Чл. 42. (1) Статия Б.III.4 от актива на 
отчета за финансовото състояние включва 
заемите, гарантирани с ипотека, дори и когато 
са обезпечени със застрахователни договори.
(2) Статия Б.III.5 от актива на отчета за 
финансовото състояние включва заемите, 
отпуснати срещу договори по застраховки 
„Живот“.
(3) На сумата в статия Б.III.5 от актива на 
отчета за финансовото състояние задължи­
телно се прави разбивка, която се оповестява 
в пояснителните бележки към финансовия 
отчет.
Изисквания към статия Б.III.6 от актива на 
отчета за финансовото състояние
Чл. 43. Статия Б.III.6 от актива на отчета 
за финансовото състояние включва суми, 
депозирани в кредитни институции, разпо­
реждането с които подлежи на ограничения 
във времето. Суми, депозирани без такова 
ограничение, се отразяват в група Д.II от 
актива на отчета за финансовото състояние 
и в случаите, когато са лихвоносни. 
Изисквания към статия Б.III.7 от актива на 
отчета за финансовото състояние
Чл. 44. Статия Б.III.7 от актива на отчета 
за финансовото състояние включва инвести­
ции, които не са посочени в статии Б.III.1 до 
Б.III.6. Когато стойносттa на тези инвестиции 
е значителна, те се оповестяват в пояснител­
ните бележки към финансовия отчет. 
Изисквания към група Б.IV от актива на от­
чета за финансовото състояние
Чл. 45. (1) Група Б.IV. „Депозити в цеденти“ 
от актива на отчета за финансовото състоя­
ние на презастраховател или застраховател, 
който извършва активно презастраховане 
(презастраховащия), включва дължими от 
цеденти суми, съответстващи на гаранциите, 
които са задържани или депозирани при тези 
цеденти или при трети лица. Тези суми не 
могат да бъдат увеличавани или намалявани 
с други суми, дължими на презастраховащия 
от цедента, или компенсирани със суми, 
дължими от презастраховащия на цедента.